Lafaz yang puan nyatakan di atas bolehlah dianggap sebagai lafaz taklik. Mana-mana lafaz talaq yang dikaitkan dengan perbuatan tertentu, akan berlaku talaq tersebut sekiranya perbuatan yang ditaklikkan itu dilakukan. Cuma, lafaz di atas tidak jelas menyatakan cerai atau talaq cuma dinyatakan "awak bukan isteri saya". Lafaz ini perlu dibuat pengesahan oleh Mahkamah, bermaksud puan ataupun suami perlu memohon pengesahan lafaz tersebut di Mahkamah. Sekiranya Mahkamah tidak mensabitkan lafaz tersebut sebagai lafaz taklik, maka puan sudah tidak terikat dengan taklik tersebut dan boleh menaiki bas semula. Tindakan puan tidak menaiki bas selama 4 tahun adalah wajar dan tindakan berjaga-jaga. Bagi mendapat kepastian perlu kes ini didaftarkan di Mahkamah.