 Majlis Mahabbah Jabatan Kehakiman Syariah Malaysia (JKSM) Bersama Masyarakat Peringkat Negeri Melaka Tahun 2010 telah diadakan pada 13 Mac 2010 (Sabtu) bertempat di Maktab Rendah Sains Mara Tun Ghaffar Baba, Jasin, Melaka. Majlis yang dianjurkan oleh Jabatan Kehakiman Syariah Malaysia bersama Bahagian Sokongan Keluarga (BSK), Mahkamah Syariah Negeri Melaka ini adalah bertujuan untuk meningkatkan kefahaman masyarakat mengenai peranan Mahkamah Syariah dalam memperkasakan Nafkah Anak. Majlis ini telah dirasmikan oleh Y.B. Datuk Hj. Ghazali Bin Mohamad, Timbalan Pengerusi Jawatankuasa Hal Ehwal Agama Negeri Melaka. 