W.salam tuan,

Terima kasih atas pertanyaan yang dikemukakan dan pihak kami amat menghargainya,

Permohonan wasiat dan harta pusaka merupakan dua perkara yang berbeza, iaitu :

Wasiat merupakan suatu pemberian atau sumbangan harta oleh seseorang kepada orang lain dan pelaksanaanya selepas pewasiat meninggal dunia. Manakala harta faraid/harta pusaka merupakan harta yang peninggalan simati yang perlu dibahagi secara faraid.Sebelum dibahagi secara faraid, waris yang hidup perlu menyelesaikan 3 perkara, iaitu :

i. Hutang Simati
ii.Wasiat jika ada;
iii.Perbelanjaan pengebumian simati.

Selepas itu, baki harta bari dibahagi secara faraid kepada ahli-ahli waris yang berkelayakan.

Sekiranya sesuatu wasiat dibuat dan tidak ada bukti secara bertulis kesahihahannya, maka pihak yang perlu kepada wasiat tersebut perlu membuat permohonan pengesahan wasiat. Mahkamah akan meneliti semua keterangan dan pembuktian sama ada wujud atau tidak wasiat sebagaimana yang didakwa.

Di dalam kes tuan, wasiat yang dinyatakan perlu dibuat pengesahan terlebih dahulu di Mahkamah Syariah kerana tiada bukti kecuali secara lisan. Jika tidak dibuat pengesahan dikhuatiri akan timbul kekeliruan dan perselisihan dengan ahli waris yang lain.

Sekian, terima kasih atas pertanyan tuan.