assalammualaikum w.b.t

Saya telah melahirkan anak luar nikah pada setahun yang lepas kemudian saya ke pejabat JAIM untuk membuat perakuan atas kesalahan ENAKMEN KESALAHAN SYARIAH (NEGERI MELAKA) 1991 bawah seksyen 54 dan mendapatkan kebenaran JAIM untuk mendaftarkan nama anak saya berbintikan abdullah. Ketika di sana saya telah menjalani prosedur iaitu memberi keterangan terhadap perlakuan kesalahan saya. Selesai memberi keterangan saya diberi satu surat untuk menghadirkan diri ke ceramah tetapi saya tidak dapat hadirkan diri atas sebab-sebab tertentu dan pihak JAIM memberitahu kepada saya bahawa dalam tempoh 3 bulan surat saman akan sampai ke rumah. Setelah 3 bulan tiada satu surat pun sampai ke rumah saya dan saya anggap kes ini selesai begitu sahaja. Sehinggalah hari ini saya didatangi pegawai JAIM ke rumah saya untuk menyampaikan surat saman dari mahkamah. Persoalannya:-

1. Saya dengan lelaki itu tidak bernikah selepas kejadian dan adakah kes ini mungkin menjadi lebih besar dan dikenakan hukuman yang lebih berat?
2. Sekiranya saya mengaku BERSALAH di mahkamah nanti adakah hukuman penjara tetap dikenakan sekiranya saya membayar denda?
3. Bolehkah saya megemukakan rayuan setelah kes itu dibicarakan?

terima kasih.