Waalaikumussalam Wrt Wbt,, 

Puan, 

Untuk pengetahuan puan, perceraian bukan cara penyelesaian yang terbaik. Sekiranya masih boleh diteruskan, puan dan suami perlu bermuhasabah diri dan memperbaiki hubungan. 

Namun sekiranya pihak suami bersetuju untuk bercerai, puan boleh memfailkan perceraian mengikut Seksyen 47 enakmen Undang-undang Keluarga Islam (Negeri Melaka) 2002 di mana segala informasi berkaitan permohonan tersebut, puan boleh ,melayari laman web ini di bahagian Borang-Borang.

Setelah borang diisi sebagaimana yang dipohon, puan boleh memfailkan tuntutan di Mahkamah dan pihak suami perlu hadir untuk memberikan persetujuan dan melafazkan di hadapan Hakim. 

Di samping itu, puan boleh berbincang dengan pihak suami untuk mendapatkan persetujuan berkenaan tuntutan nafkah anak, eddah, mutaah dan hak penjagaan anak di hadapan Hakim semasa perceraian tersebut. Namun sekiranya tiada persetujuan pada waktu itu, puan masih boleh memfailkan kemudian. 

Adalah dinasihatkan puan mendapatkan khidmat peguam bagi melicinkan proses perceraian tersebut. 


Terima Kasih.