Waalaikumsalam Puan Linda

Terima kasih kerana bertanya. Berkenaan soalan puan;

Mahkamah Syariah tidak mempunyai bidangkuasa atas konflik yang berlaku dikalangan ahli keluarga atau mertua, namun pihak kami mencadangkan supaya puan berbincang dengan suami. 

Untuk jangka masa panjang puan wajib untuk berbaik-baik dengan ibu mertua walau apa jua keadaan sekalipun, kerana ibu dan bapa mertua adalah seumpama ibu dan bapa sendiri dari segi penghormatan dan pemeliharaan. Kesabaran adalah perlu kerana puan berpangkat menantu dan perlu menerima apa sahaja perbezaan dalam pada masa yang sama, berusaha dan berdoa untuk Allah berikan hidayah serta petunjuk dalam menangani masalah ini.
