Waalaikumussalam wbt

Puan,

a)	Secara asasnya, jika sesuatu akad perkahwinan itu memenuhi rukun-rukun nikah iaitu suami (lelaki), isteri (perempuan), saksi, wali dan sighah (lafaz) akad nikah, maka perkahwinan itu sah di sisi syarak. Oleh itu, jika terdapat sebarang unsur yang meragukan pihak-pihak, maka salah satu pihak (sama ada suami atau isteri) hendaklah membuat Permohonan Pengesahan Nikah di Mahkamah Syariah di mana pihak itu bermustautin.
b)	Sebelum hendak membuat Tuntutan Penjagaan Anak, pengesahan nikah hendaklah dibuat terlebih dahulu. Jika Mahkamah mengesahkan pernikahan itu sebagai tidak sah, maka anak tersebut secara automatik diberikan hak penjagaan kepada ibunya. Ini kerana bapanya tiada nasab dengannya. Manakala, jika pernikahan itu disahkan oleh Mahkamah, maka pihak isteri boleh mengemukakan tuntutan hak penjagaan anak kepada Mahkamah sejurus selepas pernikahan itu disahkan oleh Mahkamah.
c)	Seperti yang dinyatakan di atas, pengesahan nikah hendaklah dibuat terlebih dahulu. Mengenai laporan polis, puan boleh melaporkan di mana-mana balai polis yang berhampiran dengan tempat tinggal puan dan untuk makluman puan, laporan polis bukanlah sesuatu yang penting untuk diambil kira oleh Mahkamah dalam mengesahkan sesuatu pernikahan. Namun begitu, puan boleh buat laporan polis hanya sebagai satu makluman kepada Mahkamah.
d)	Bayaran khidmat nasihat adalah sebanyak RM 2 dan bayaran pendaftaran kes juga sebanyak RM 2. (Sila dapatkan pengesahan lanjut daripada Jabatan Bantuan Guaman).
e)	Bayaran pendaftaran kes adalah sebanyak RM 50 (tidak termasuk fee penyampaian saman yang mana bayarannya bergantung pada alamat pihak Defendan).