Terima kasih atas pertanyaan yang dikemukakan.
Sukacita saya memaklumkan bahawa, sekiranya sesuatu pernikahan yang dilangsungkan di luar negara atau mana-mana tempat tanpa kebenaran Pendaftar perlu membuat pengesahan dari Mahkamah Syariah bahawa pernikahannya adalah sah menurut Hukum Syarak.

Justeru, langkah yang perlu dilakukan adalah membuat pengesahan pernikahan di Mahkamah Syariah sama ada pernikahan suami dengan isteri ke-2 telah sah atau tidak menurut Hukum Syarak. Sekiranya Mahkamah berpuashati bahawa pernikahan itu telah sah menurut Hukum Syarak, barulah Mahkamah akan perintahkan untuk pernikahan itu didaftarkan melalui Pendaftar Nikah Cerai dan Rujuk Jabatan Agama Islam negeri, tanpa akad yang baru.

Pihak kami amat mengalu-alukan pihak tuan
datang ke Mahkamah Syariah yang berdekatan untuk mendapatkan penjelasan atau melalui Peguam Syarie
yang bertauliah.

Sekian, terima kasih.