<p align="justify">Pada tanggal 2-4 Julai 2010 bersamaan 19-21 Rejab 1431H, Jabatan Kehakiman Negeri Pahang sebagai tuan rumah dengan kerjasama&nbsp; Jabatan Kehakiman Syariah Malaysia (JKSM) telah menjayakan Persidangan Tahunan Pegawai Syariah Seluruh Malaysia Kali Ke 12 bertempat di Bukit Gambang Resort City, Kuantan Pahang Darul Makmur. Ke semua Pegawai Syariah Mahkamah Syariah Negeri Melaka telah menghadiri persidangan tersebut.</p><div style="text-align: center"><img src="images/stories/persidangan2010_1.jpg" border="2" alt="Persidangan Pegawai Syariah Seluruh Malaysia Kali Ke-12" title="Persidangan Pegawai Syariah Seluruh Malaysia Kali Ke-12" hspace="4" width="250" height="187" /></div><p align="justify">Pegawai-pegawai Syariah dari seluruh Malaysia telah berkampung di Bukit Gambang Resort City selama 3 hari tersebut. Dengan bertemakan &quot;KE ARAH PENGUKUHAN PERUNDANGAN SYARIAH&quot;, persidangan tersebut dijayakan dengan pelbagai program termasuk Sukaneka, Pembentangan Kertas Kerja oleh Prof. Dato&rsquo; Dr Zaleha Kamaruddin (Timbalan Ketua Pengarah IKIM), dan Assoc. Prof Dr Mohamad Akram Bin Laldin (Pengarah Eksekutif International Shariah Research Academy For Islamic Finance (ISRA). Selain daripada itu, Karyawan Tamu UTM, Datin Seri Hjh Fatini Binti Yaacob telah menyampaikan kertas kerja bertajuk &#39;Natrah: Menyingkap Sejarah dan Perundangan&#39;.</p><p align="center"><img src="images/stories/persidangan2010_2.jpg" border="2" alt="Persidangan Pegawai Syariah Seluruh Malaysia Kali Ke-12" title="Persidangan Pegawai Syariah Seluruh Malaysia Kali Ke-12" hspace="4" width="200" height="150" /><img src="images/stories/persidangan2010_3.jpg" border="2" alt="Persidangan Pegawai Syariah Seluruh Malaysia Kali Ke-12" title="Persidangan Pegawai Syariah Seluruh Malaysia Kali Ke-12" hspace="4" width="200" height="150" /></p><p align="justify">Persidangan ini telah dirasmikan oleh Penasihat Agama kepada Yang Amat Berhormat Perdana Menteri, Datuk Seri Dr Abdullah Md Zin pada 3/7/2010 pada pukul 2.30 petang. Persidangan ini juga telah diserikan dengan Jamuan Makan Malam yang dihadiri oleh wakil-wakil Menteri Besar Pahang.</p><p align="justify">Persidangan Tahunan pada kali ini mencatat satu tranformasi apabila YAB Perdana Menteri melalui Penasihat Agama&nbsp; telah mengumumkan bahawa dua orang Pegawai Syariah wanita dilantik sebagai Hakim di Mahkamah Wilayah Persekutuan Kuala Lumpur dan Labuan. Selain daripada itu, beliau juga mengumumkan bahawa peruntukan 15 juta telah diluluskan oleh kerajaan untuk Bahagian Sokongan Keluarga (BSK) yang bertanggungjawab ke atas kes perintah nafkah anak yang telah dikeluarkan oleh Mahkamah. Persidangan tersebut juga telah menyaksikan pembubaran barisan Ecxo Persatuan Pegawai Syariah Malaysia (PPSM) dan lantikan baru exco PPSM telah dilantik pada Mesyuarat Agung Persatuan Pegawai Syariah.</p><p align="center"><img src="images/stories/persidangan2010_4.jpg" border="2" alt="Persidangan Pegawai Syariah Seluruh Malaysia Kali Ke-12" title="Persidangan Pegawai Syariah Seluruh Malaysia Kali Ke-12" hspace="4" width="200" height="150" /><img src="images/stories/persidangan2010_5.jpg" border="2" alt="Persidangan Pegawai Syariah Seluruh Malaysia Kali Ke-12" title="Persidangan Pegawai Syariah Seluruh Malaysia Kali Ke-12" hspace="4" width="200" height="150" /></p><p align="justify">Yang Amat Arif Ketua Pengarah/Hakim Syarie JKSM , Tan Sri Ibahim Lembut telah menyeru agar semua pegawai syariah sedar bahawa telah banyak nikmat dan kejayaan yang dicapai hasil daripada kerjasama dan permuafakatan bagi memperkukuhkan Institusi Kehakiman Syariah di Negara ini. Maka semua Pegawai Syariah perlu melangkah ke arah tranformasi agar JKSM ini lebih proaktif dan inovatif untuk memberi perkhidmatan yang terbaik kepada masyarakat.&nbsp;&nbsp;&nbsp;&nbsp;&nbsp;&nbsp;&nbsp; </p>