Waalaikumsalam En. Mohd Akram, terima kasih atas pertanyaan.
Berkaitan dengan persoalan yang dikemukakan saya tidak boleh memberi jawapan secara pasti bahawa talak telah jatuh atau tidak.
Jika encik Akram rasa ragu-ragu adalah lebih baik membuat permohonan pengesahan lafaz cerai di Mahkamah Syariah. Hakim yang akan menentukan jatuh atau tidak berdasarkan kepada keterangan dan lafaz yang dibuat. Secara umumnya lafaz talak terbahagi kepada dua iaitu sarih dan kinayah. Lafaz Sarih adalah lafaz yang jelas dengan menggunakan perkataan talak atau cerai. Talak akan jatuh tatkala menggunakan lafaz tersebut sama ada berniat atau tidak. Sebaliknya, bentuk lafaz yang kedua iaitu kinayah pula adalah lafaz yang tidak jelas seperti menggunakan lafaz \"keluar kamu dari rumah\" atau \"aku tidak mahu lagi bersama kamu\". Talak akan jatuh jika suami berniat cerai. Justeru, Mahkamah Syariah sahaja yang boleh mengesahkan sesuatu lafaz itu sah jatuh talak atau tidak.

Terima Kasih
Ketua Pendaftar
Mahkamah Syariah Melaka