Waalaikumusalam..
Isteri adik tuan hendaklah hadir ke Mahkamah seperti yang telah ditetapkan dalam Saman yang diterima. Kes beliau akan dibicarakan di hadapan hakim. Setelah pertuduhan dibacakan, isteri adik tuan hendaklah membuat pilihan sama ada BERSALAH atau TIDAK (minta dibicarakan). Adik lelaki tuan tidak diwajibkan hadir pada tarikh tersebut sekiranya Isterinya ingin mengaku salah. Sekiranya, isteri beliau tidak mengaku salah, adik puan mungkin menjadi salah seorang saksi perbicaraan di Mahkamah nanti dan perlu hadir. Pengurangan Denda/hukuman boleh dipohon kepada Mahkamah selepas Pengakuan Salah disabitkan oleh Mahkamah, sebelum hukuman dijatuhkan. Isteri adik tuan bolehlah menyatakan kepada Mahkamah kenapa hukuman dan denda perlu dikurangkan dan terserahlah kepada Hakim Bicara mempertimbangkannya.