Salam Tuan, 

Pada satu hari saya dan isteri berselisihan faham. Pada ketika itu saya geram bila dia berkata tentang bekas kekasihnya. Saya tidak berapa ingat apa dia kata, tetapi saya spontan beritahu dia yang dia boleh pergi kepada lelaki tersebut selepas anak kami yang dikandungnya lahir. Dan saya ada kata sekarang tidak boleh pergi kepada bekas kekasihnya sebab dia tengah mengandungkan anak saya. Saya pun tidak berapa pasti samada saya berniat ke tidak untuk menceraikannya pada masa itu. Yang saya ingat kalaupun saya nak ceraikan dia, saya akan ceraikan dia selepas anak kami lahir nanti. 
Tambahan lagi pada lain masa saya ada menonton rancangan televisyen kemudian ada dialog, "aku ceraikan engkau". Saya cuma membaca ayat tersebut pada skrin televisyen. Tiba-tiba entah macam mana syaitan meletakkan rasa was-was pada diri saya yang mengatakan adalah talak itu sudah jatuh, kerana pada masa itu isteri saya terdengar saya membaca dialog tersebut. Saya tak berniat menceraikan isteri saya. Sekarang kami sudah berbaik semula dan saya sangat menyayangi isteri saya dan anak saya yang bakal lahir nanti. Tuan, adakah jatuh talak pada isteri saya? Kalau jatuh talak apakah perkara yang kami perlu lakukan? Saya malu kalau cerita ini diketahui orang ramai terutama ibu bapa kami. Saya tidak sanggup hidup dalam was-was apatah lagi saya takut ibadah saya tidak diterima Allah dan kami berada di dalam keadaan berdosa selama-lamanya. Tolong saya Tuan. Apa yang patut kami lakukan?
Terima Kasih