Waalaikumusalam..

Pihak-pihak perlu mematuhi setiap item di dalam perintah mahkamah. Dalam kes hadanah, pihak-pihak boleh memohon mengubah perintah dalam beberapa perkara iaitu :
1. Bekas isteri berkahwin lain,
2. Bekas isteri berkelakuan buruk keterlaluan, 
3. Bekas isteri menukar pemastautinan bertujuan mencegah bekas suami daripada menjalankan pengawasannya, 
4. Bekas isteri murtad dan 
5. Jika bekas isteri cuai dan menganiaya anak-anak.
Perkara ini, diambil perhatian serius oleh Mahkamah dalam mengubah perintah yang sedia ada. Selain alasan di atas, sekiranya item dalam perintah tidak dipatuhi oleh bekas isteri, tindakan menfailkan permohonan penguatkuasaan perintah perlu dilakukan dan tindakan terakhir adalah pengkomitan ke penjara.