Encik Redza, 

Adalah dimaklumkan bahawa tiada sesi kaunseling diadakan bagi sesuatu permohonan poligami di Mahkamah. Setiap kes yang telah difailkan akan diberi tarikh sebutan dan Mahkamah akan menghantar notis kepada pihak isteri pertama untuk hadir pada tarikh yang telah ditetapkan. Jika isteri tuan hadir dan membantah permohonan yang dibuat oleh tuan, hakim akan meneliti segala keterangan yang diberikan oleh semua pihak. Faktor yang paling utama dalam kes poligami adalah tentang kemampuan tuan dari segi kewangan dan keadilan untuk berpoligami.
Sekiranya tidak mampu dan isteri memberi keizinan pun, hakim tidak akan meluluskan permohonan tersebut. 

Tentang pernyataan isteri tuan berkata dia akan kembali kepada agama asal sekiranya tuan berpoligami,hakim yang akan menentukan perkara tersebut. Pada kebiasaannya hakim akan bertanya alasan kenapa seseorang isteri membantah sekiranya suaminya ingin berpoligami. Kami tidak boleh memberi apa-apa keputusan di sini samaada permohonan tuan boleh diluluskan atau tidak kerana semuanya adalah bergantung kepada budi bicara hakim. 

Jika tuan berpendapat bahawa tuan boleh berlaku adil dan mampu untuk berpoligami, tuan boleh memfailkan permohonan tersebut dan hakim yang akan menentukan samaada membenarkan atau menolak permohonan tuan. 

Sekiranya terdapat permasalahan lanjut, sila hubungi pihak kami.

Terima Kasih.