
<p align="justify"><span style="color: #595959; line-height: 115%; font-family: 'Tahoma','sans-serif'; font-size: 9pt;">21 November 2012 - Mahkamah Syariah Negeri Melaka (MSNM) mengungguli pencapaian dalam mengekalkan penarafan 5 Bintang dalam Penilaian Portal dan Laman Web Kerajaan Malaysia 2012 (MGPWA 2012). Prestasi Mahkamah Syariah Negeri Melaka lebih baik pada tahun ini apabila berjaya berada di <em>ranking</em> yang ke 7 seluruh Malaysia dengan memperolehi markah 96%. Ini telah menempatkan portal rasmi Mahkamah Syariah Negeri Melaka berada di tempat pertama berbanding jabatan-jabatan lain di Negeri Melaka dan juga antara Mahkamah Syariah seluruh Malaysia.</span></p>
<p align="justify"><span style="color: #595959; line-height: 115%; font-family: 'Tahoma','sans-serif'; font-size: 9pt;">Pengiktirafan oleh pihak Jabatan Kehakiman Syariah Malaysia (JKSM) kepada MSNM atas kejayaan mendapat 5 Bintang dalam MGPWA 2012 tersebut telah disampaikan oleh Yang Berhormat Hj Jeffri Bin Othman PJK.SMP, Ahli Majlis Mesyuarat Kerajaan Negeri Perlis (Agama Islam Jawatankuasa Hadhari &amp; Pembangunan As-Sunnah) Negeri Perlis kepada Y.A.A. Ketua Hakim Syarie, Y.A.A. Datuk Mahammad Bin Ibrahim sempena Persidangan Pegawai Syariah Seluruh Malaysia Kali Ke 14 yang telah berlangsung di Hotel One Helang, Langkawi Kedah yang bermula 19-21 November 2012. </span></p>
<p align="justify"><span style="color: #595959; line-height: 115%; font-family: 'Tahoma','sans-serif'; font-size: 9pt;">Pada Persidangan tersebut juga, Yang Berhormat juga telah menyerahkan Anugerah Kecemerlangan Pengurusan Kewangan Berdasarkan Indeks Akauntibiliti kepada MSNM yang telah berjaya dalam memperolehi 4 Bintang dalam Pengurusan Akaun (Akauntibiliti Indeks) yang dianugerahkan oleh Jabatan Akauntan Negara pada tahun 2009. </span></p>
<p align="justify"><span style="color: #595959; line-height: 115%; font-family: 'Tahoma','sans-serif'; font-size: 9pt;">Syabas dan sekalung tahniah diucapkan kepada YAA Ketua Hakim Syarie, YAA Datuk Mahammad Bin Ibrahim atas Anugerah Penarafan Bintang Laman Web tersebut. Y.A.A. Datuk Mahammad Bin Ibrahim banyak memainkan peranan selaku peneraju Portal Rasmi MSNM dalam memberikan idea dan pandangan dalam menambaik portal rasmi tersebut. Sekalung penghargaan juga kepada Jawatankuasa Kerja Laman Web yang didokongi oleh Ketua Pendaftar, Tuan Mohd Saifuddin Bin Othman dan Puan Nurul Huda Binti Ab Kader selaku Pegawai Teknologi Maklumat dalam usaha yang tidak pernah mengenal erti jemu dalam memastikan kualiti persembahan portal kepada umum. Tidak lupa juga kepada jasa dan idea mantan Ketua Pendaftar MSNM, Allahyarham Tuan Jasni Bin Mat Desa yang selama ini banyak berusaha memastikan portal sentiasa dikemaskini dan berinformasi. </span></p>
<p align="justify"><span style="color: #595959; line-height: 115%; font-family: 'Tahoma','sans-serif'; font-size: 9pt;">Harapan kami agar pengiktirafan ini akan memberi lebih dorongan dan motivasi serta penguat semangat semua warga MSNM dalam memastikan portal rasmi MSNM memberi manfaat kepada umum dalam sistem penyampaian awam jabatan dan juga berusaha untuk memantapkan sistem pengurusan akaun di MSNM. InsyaAllah. </span></p>
<p align="justify"><span style="color: #595959; line-height: 115%; font-family: 'Tahoma','sans-serif'; font-size: 9pt;">Tahniah dan Alfu Mabruk.</span></p>