Assalamualaikum Tuan,

Untuk memohon hak jagaan anak (hadhanah) pihak Tuan hendaklah memfailkan satu permohonan hak jagaan anak sepertimana yang diperuntukkan dibawah Seksyen 83 Enakmen Undang-undang Keluarga Islam Melaka tahun 2002.

Sekiranya terdapat perintah hak jagaan anak yang telah dikeluarkan oleh mana-mana Mahkamah Syariah di dalam Malaysia, maka pihak Tuan boleh memfailkan satu permohonan ubah perintah hak jagaan anak tersebut di Mahkamah mana yang mengeluarkan perintah anak tersebut terdahulu.

Sebaik-baiknya pihak Tuan disarankan untuk hadir ke Mahkamah Syariah yang berhampiran untuk mendapatkan khidmat nasihat yang lebih jelas terutama dari segi prosedur mahkamah dan sebagainya.

Terima kasih.