Assalammualaikum...

Saya telah bercerai dengan bekas suami pada bulan 2 tahun 2004. Permasalahan saya sekarang ini ialah bekas suami telah mengabaikan nafkah anak dari mula kami bercerai hingga sekarang. Nafkah anak sebanyak RM 100 x 2 orang anak hendaklah dimsukkan ke dalam akaun, tetapi telah diabaikan. Bekas suami tidak mengendahkan tuntutan nafkah yang telah diputuskan oleh Mahkamah Syariah. Tuntutan nafkah tersebut adalah untuk:-

-menampung membiayai pelajaran seperti bayaran untuk tuisyen dan membeli buku-buku tambahan anak-anak. Memandangkan anak-anak bakal menghadapi UPSR pada tahun hadapan.
-membeli keperluan asas anak-anak seperti membeli pakaian dan keperluan harian, wang saku sekolah pagi dan petang, bayaran pengangkutan ke sekolah serta biaya perubatan.

Soalannya ialah:-
1. Bagaimanakah caranya untuk saya menuntut tunggakan nafkah anak yang telah diabaikan dari mula kami bercerai hingga sekarang?

2. Bolehkah bayaran nafkah anak diterima melalui potongan gaji atau caruman KWSP (ini kerana bekas suami juga sering memberi alasan bahawa dia tidak bekerja, sedangkan dia bekerja)

3. Adakah pihak mahkamah mempunyai badan-badan yang menyediakan bantuan kewangan semasa tuntutan sedang dibuat?

Diharap pihak mahkamah dapat menyelesaikan masalah saya ini.