Assalamualaikum Wrt Wbt, 

Encik Azman,

1) Berkenaan pengurangan bayaran nafkah, encik boleh
membuat permohonan untuk mengubah perintah nafkah tersebut dengan mengemukakan alasan yang munasaba
berkaitan ketidakmampuan encik. Tuntutan untuk ubah perintah akan diagihkan ke Majlis Sulh.

Di
dalam majlis tersebut persetujuan kedua-dua belah pihak perlu diperolehi bagi pengurangan nafkah
tersebut. Namun sekiranya persetujuan tidak boleh dicapai, kes ini akan dibicarakan di hadapan Hakim
dan encik perlu membuktikan ketidakmampuan encik.

2) Sekiranya terdapat harta yang diperolehi
dalam tempoh perkahwinan, harta tersebut boleh dituntut oleh kedua-dua pihak walaupun tiada
sumbangan secara langsung daripada pihak isteri. Ini kerana isteri dikira memberi sumbangan secara
tidak langsung dengan cara menjaga kebajikan, makan, minum, dan pakai encik dan anak-anak semasa
dalam perkahwinan. 

Hakim akan memberikan bahagian pihak-pihak mengikut keterangan dan sumbangan
kedua-dua belah pihak.

Terima Kasih.