Assalamualaikum w.b.t

Tuan,

Saya ingin memohan pendapat dan cadangan Tuan. Saya telah berkahwin selama 5 tahun. Alhamdulillah saya dan isteri sihat dan bahagia. Kami bekerja kerajaan. Alhamdulillah kami mempunyai rumah dan kenderaan. Alhamdulillah tiada masalah kewangan. Kami belum lagi
dikurniakan cahaya mata. Ada beberapa kali isteri memohon cerai kerana kami tiada anak.
Alhamdulillah saya sering menasihati dan memberi pandangan yang baik seperti percaya pada qada dan qadar. Mertua saya bercerai sewaktu isteri saya masih kecil. Isteri saya dijaga oleh nenek sejak kecil. Isteri saya sering terasa hati apabila saya bergurau dengan anak buah saya. Isteri saya membenarkan saya berkahwin lain tetapi ceraikan dia kerana tidak mahu bermadu. Saya terkejut kerana saya tak pernah terfikir untuk kahwin lain. Isteri juga tak mahu mengambil anak angkat. Katanya banyak masalah di kemudian hari. Saya nasihatkan dia untuk mengambil anak angkat. Saya redha kerana terdapat ramai anak yatim dan Islam memuliakan anak yatim. Isteri tidak mahu selain anak sendiri. Kami berumur 29 tahun. Isteri saya tidak suka untuk berjumpa dengan keluarga dia mahu pun saya. Saya tak setuju dengan cara itu kerana Islam melarang kita sombong dan tidak memuliakan ahli keluarga.
Dihadapan kaabah saya sering berdoa untuk bertemu jodoh dari keluarga yang baik-baik dan bahagia. Apabila saya tahu latar belakang isteri saya redha kerana saya bertangungjawab berkongsi kasih sayang keluarga saya yang bahagia dengan isteri ini kerana latar belakang kelurganya yang sedikit berlainan. Saya terima isteri dan keluarga mertua seadanya kerana Allah maha adil. Jika isteri masih memohon cerai bagaimana harus saya buat? Adakah itu jalan terbaik? Kami sudah menjalani pemeriksaan tetapi alhamdulillah tiada masalah.