Waalaikumusalam..

Menurut hukum syarak dan peruntukan Seksyen 84 Enakmen Keluarga Islam Negeri Melaka, hak penjagaan anak (hadanah) akan hilang dengan sebab Puan berkahwin lain. Sekiranya, Puan berkahwin semasa perbicaraan hadanah berlangsung pihak defendan boleh menggunakan fakta Puan telah berkahwin bagi menguatkan hujahnya dan menafikan hak hadanah Puan di Mahkamah. Sekiranya, Puan berkahwin selepas kes hadanah selesai, defendan boleh menfailkan permohonan kepada mahkamah untuk mengubah Perintah Hadanah tersebut.
Walaubagaimanapun, Puan bukan hilang kelayakan secara automatik. Ia bergantung kepada permohonan bapa anak tersebut. Sekiranya, ia tidak memohon perubahan Perintah Hadanah daripada Mahkamah, maka, hak jagaan masih kepada Puan. Sekiranya, ia memohon, Mahkamah akan mengutamakan KEBAJIKAN anak tersebut terlebih dahulu sebelum memutuskan perubahan Perintah Hadanah. Sekiranya, kebajikan anak terjaga semasa di bawah jagaan Puan dan setelah Puan berkahwin lain tiada pengabaian terhadap anak tersebut, maka, tiada sebab Mahkamah mengubah perintah sebelum ini.