Assalamualaikum....
Tuan,
Suami saya telah menceraikan saya dengan talak 1 melalui sms semasa dia berada di luar negara. Saya telah menelefon ke Pejabat Agama Islam, untuk mengesahkan sms itu jatuh talak atau tidak, ia adalah sah. Staf di Pejabat Agama tersebut menasihatkan saya supaya menfailkan pengesahan cerai saya di Mahkamah Rendah Syariah. Saya pula telah menelefon Mahkamah Rendah Syariah dan memberitahu masalah saya ini, mereka menasihatkan saya supaya mendapatkan pengesahan nombor hand phone yg menghantar sms itu adalah milik suami saya dari Pusat Khidmat Pelanggan, serta mendapatkan surat pengesahan cerai yg dilafazkan kepada saya itu dari Kedutaan Malaysia di luar negara dan selepas itu dihantar ke Mahkamah Syariah untuk disahkan. Masalah yang melanda saya ialah..suami saya tidak menjawab telefon apabila saya menelefonnya. Saya juga akan ke luar negara dalam masa terdekat ini. Saya telah juga memfailkan kes saya ini dan telah dibicarakan tetapi hakim mengarahkan supaya menyelesaikan masalah saya ini di luar negara di mana saya berada di sama negara dengan suami saya. Bagaimana saya ingin menyelesaikan masalah saya ini dan apakah status saya?