Waalaikumussalam Wrt Wbt, 

Terima kasih atas soalan yang diajukan.

Seksyen 84 Enakmen Undang-Undang Keluarga Islam Negeri Melaka 2002 memperuntukkan perkara-perkara yang boleh melucutkan hak penjagaan ibu ke atas anak yang telah diberi hak jagaan ke atasnya.

Merujuk kepada situasi puan, jika puan berkahwin lain, pihak bekas suami (bapa) berhak untuk memohon untuk mengubah perintah hak jagaan ke atas anak tersebut diberikan kepadanya atas sebab terdapat salah satu syarat yang dinyatakan di dalam Seksyen 84 tersebut. Keadaan ini boleh dijadikan satu sebab Hakim boleh memerintahkan hak jagaan itu diubah kepada bapa. 

Seksyen tersebut bukan bermaksud anak terus diberi kepada bapa sekiranya puan berkahwin. Seksyen ini boleh diterimapakai oleh bekas suami untuk dijadikan alasan sekiranya bekas suami berhasrat untuk menjaga anak tersebut. Jika tiada permohonan dibuat, anak tersebut akan berada bersama puan hingga terdapat permohonan oleh bekas suami atau penjaga lain yang berhak tidak kira bila puan berkahwin, samaada sebelum bicara atau selepas bicara selesai. 

Harap menjawab persoalan puan dan jika sebarang masalah sila hubungi pihak kami untuk sebarang penjelasan 

Terima Kasih