Waalaikumsalam w.b.t.

Penentuan jatuh atau tidak sesuatu talaq terletak dalam bidangkuasa Mahkamah Syariah. Puan perlu menfailkan kes Pengesahan Cerai Luar Mahkamah di Mahkamah Rendah Syariah berhampiran puan bermastautin. Pihak kami sebagai pentadbir laman web ini tidak dapat menjawab dengan tepat persoalan tersebut diatas kerana ia memerlukan siasatan hakim dalam perbicaraan di mahkamah. Hakim akan menyiasat lafaz talaq tersebut sama ada soreh/jelas atau tidak/kinayah, lafaz tersebut dibuat dengan niat atau tidak, siapa saksi yang mendengar lafaz tersebut selain puan, talaq dilafazkan dalam keadaan marah yang tersangat atau sebaliknya, bilangan talaq dinyatakan dengan jelas atau tidak. Semua keterangan ini penting untuk hakim mensabitkan jatuh talaq atau tidak, dan tempoh eddah yang perlu dipatuhi oleh puan. Sekiranya isteri hamil dan Hakim mengesahkan talaq tersebut jatuh talaq satu, maka eddah isteri yang ditalaqkan dengan talaq satu adalah sehingga melahirkan anak tersebut. 

Dinasihatkan puan membuat pendaftaran segera ke Mahkamah Syariah berhampiran bagi menentukan kesahehan lafaz tersebut.