Saya berkahwin dengan suami orang yang telah mempunyai 5 orang anak (poligami). Kami bermastautin di Melaka sebelum perkahwinan dan selepas berkahwin. Perkahwinan ini telah berlanjutan selama 8 tahun. 
Isteri pertama tahu dan akur dengan perkahwinan ini.
Perkahwinan ini telah dikurniakan 2 orang anak (1 lelaki, 1 perempuan).
Kedua anak saya mempunyai sijil kelahiran dan telah didaftarkan persekolahan.

Permasalahan timbul kerana: 
1) Kami berkahwin di luar Melaka iaitu di Gopeng, Perak pada 28.08.2003
2) Sijil nikah dikeluarkan oleh JAIK (Jabatan Agama Islam Kedah)
3) Bagaimana suami hendak mendaftarkan perkahwinan kami di Melaka?
4) Apa proses yang perlu dilalui untuk kami mendapatkan sijil nikah yang dikeluarkan oleh JAIM?
5) Bagaimana kami ingin mendapatkan kad nikah?
6) Bolehkah saya memohon fasakh kerana suami tidak mampu berpoligami? Sepanjang 8 tahun perkahwinan, nafkah zahir sering diringankan kerana saya bekerja dan mempunyai pendapatan yang jauh lebih besar dari suami. 
   
Suami ada memberi sekurangnya RM300 sebulan, tetapi suami akan meminta wang belanja dari saya setiap hari sebanyak RM10. Semua perbelanjaan dapur, pembiayaan kereta, kad kredit, pembiayaan rumah adalah ditanggung oleh saya

7) Apakah prosedur yang perlu saya lakukan untuk menuntut Fasakh?
8) saya pernah berbincang secara baik dengan suami supaya menceraikan saya secara baik. Tetapi suami tidak setuju dan mengancam untuk "menggantung tak bertali"

Diharap persoalan ini dapat dijawab.