Waalaikumussalam.

Terima kasih atas soalan yang ditujukan.

Adalah dimaklumkan bahawa sekiranya terdapat duit simpanan bersama antara ayah dan arwah ibu Cik Nazaria, ayah boleh memfailkan harta sepencarian ke atas duit simpanan tersebut di Mahkamah Tinggi Syariah. 

Disebabkan arwah ibu telah meninggal, ayah cik nazariah perlu memasukkan nama waris-waris arwah ibu yang ada (waris yang berhak ke atas harta ibu)sebagai Defendan-Defendan. 

Permohonan harta sepencarian di Mahkamah Syariah akan diagihkan ke Majlis Sulh terlebih dahulu. Di dalam Majlis tersebut, waris-waris boleh bersetuju untuk memberikan kesemua bahagian wang simpanan kepada bapa, namun sekiranya tidak bersetuju kesemua bahagian, waris boleh mengishtiharkan 1/2 atau 1/4 wang simpanan tersebut sebagai harta sepencarian dan selebihnya di bahagikan secara faraid antara waris-waris. 

Namun, sekiranya waris-waris tidak bersetuju, maka permohonan untuk mengisytiharkan duit simpanan tersebut sebagai harta sepencarian, maka kes ini akan dibicarakan di hadapan Hakim.

Jika terdapat apa-apa pertanyaan selanjutnya, sila hubungi pejabat kami. 

Terima Kasih.