Assalamualaikum tuan, 

Jawapan untuk persoalan tuan adalah seperti berikut:-

a) Undang-Undang yang sedia ada tidak menetapkan syarat gaji minimum untuk permohonan poligami. Antara faktor yang akan diambil kira oleh Hakim untuk menentukan seseorang itu layak atau tidak adalah kemampuan dari segi kewangan untuk menyara keluarga yang sedia ada dan calon isteri kedua.Selain daripada itu Hakim akan memastikan Pemohon boleh bersifat adil atau tidak kepada isteri yang sedia ada dan bakal isteri. 

b) Proses permohonan poligami boleh diselesaikan dalam masa yang munasabah sekiranya kedua-dua pihak bekerjasama hadir setiap kali tarikh diberikan oleh Mahkamah.Sekiranya terdapat Pembelaan pihak isteri pertama samaada memohon nafkah isteri, nafkah anak (jika ada) atau harta sepencarian dalam masa permohonan poligami tersebut, hakim akan memutuskan perkara tersebut sebelum memutuskan permohonan poligami oleh pihak tuan. 

Sebarang pertanyaan lanjut sila hubungi pihak kami. 

Terima kasih