Assalamualaikum Wrt Wbt, 

Encik Mohamad Sali, 

Adalah dimaklumkan bahawa encik boleh memfailkan Pernyataan Pembelaan ke Mahkamah ke atas tuntutan perceraian yang dinyatakan di dalam Pernyataan Tuntutan isteri encik. Pernyataan Pembelaan perlu dibuat secara bertulis dan difailkan di Mahkamah. (sila rujuk peguam jika encik ingin melantik peguam bagi membela kes tersebut). 

Jika encik menafikan segala fakta yang terdapat di dalam Pernyataan Tuntutannya, encik nyatakan dan jelaskan dalam Pernyataan Pembelaan tersebut dan begitu juga jika encik ingin memohon tebus talak jika isteri encik benar-benar mahukan suatu perceraian.Kesemua penafian dan tuntutan untuk tebus talak perlu dinyatakan di dalam Pernyataan Pembelaan tersebut.  

Sekiranya, ingin bercerai secara tebus talaq, encik dan isteri harus berbincang secara baik berapa jumlah tebus talaq yang dipersetujui. Sekiranya tiada persetujuan, Mahkamah akan tentukan kadarnya. Tebus talaq dikira bain sughra iaitu tidak boleh dirujuk melainkan dengan akad baru. 

Segala keputusan adalah bergantung kepada hakim yang akan menimbangkan tuntutan dan pembelaan yang telah difailkan oleh kedua-dua pihak. 

Jika terdapat sebarang pertanyaan lanjut sila hubungi pihak kami. 

Terima Kasih.