Wasalamualaikum..

1. Mahkamah akan menentukan kadar Mutaah, bergantung kepada persetujuan pihak-pihak ataupun keterangan pihak -pihak. Setelah Mahkamah memerintahkan pembayaran mutaah tersebut
dengan nilai yang ditentukan, suami wajib mematuhi perintah tersebut. Sekiranya tidak berpuashati dengan kadar tersebut, suami boleh memohon rayuan ke Mahkamah Tinggi Syariah dalam tempoh 14 hari daripada tarikh perintah.
2. Mahkamah dalam menentukan kadar mutaah akan melihat kepada kewajaran kadar yang dipohon oleh isteri, isu kemampuan suami semasa permohonan difailkan juga akan dipertimbangkan oleh mahkamah. Dalam contoh yang diberikan sekiranya, suami menjadi kaya selepas perceraian adalah tidak menjadi hal untuk suami itu membayarnya. Tetapi, jika suami jatuh
miskin/muflis selepas perceraian adalah tidak memberi keadilan berdasarkan hukum syarak untuk memutuskan kadar mutaah yang tinggi semata-mata kerana semasa bercerai beliau seorang yang kaya.Tiada had waktu bagi isteri menfailkan tuntutan mutaah tetapi mahkamah akan melihat kepada kewajaran
tuntutan demi keadilan yang ditetapan oleh syarak.