Perkataan yamg dinyatakan diatas, adalah lafaz ta\'liq. bermaksud, sekiranya puan keluar rumah suami puan akan menceraikan puan. walaubagaimanapun, perkataan diatas diistilahkan sebagai kinayah yang memerlukan penentuan niat suami semasa melafazkan. Ini kerana perkataan keluar rumah itu sendiri tidak jelas maksudnya sama ada keluar dari pintu rumah, turun dari tangga, keluar menyapu dilaman rumah dll. Perkataan \'aku akan ceraikan kau\' juga tidak jelas kerana suami menggunakan perkataan \"akan\" yang bermaksud mungkin lafaz diatas automatik jatuh talaq sekiranya perkara yang dita\'liqkan berlaku, atau mungkin suami bermaksud akan lafaz cerai kemudian sekiranya puan masih keluar rumah. Perkara ini perlu ditentukan niat. Mahkamah syariah merupakan badan yang diberikuasa menentukan sama ada lafaz tersebut valid atau tidak. Sehubungan itu, puan boleh membuat pengesahan lafaz tersebut di Mahkamah. dan mahkamah akan memanggil puan dan suami puan serta saksi-saksi yang berkaitan untuk diambil keterangan sebelum Mahkamah memutuskan.