Waalaikkmussalam Wrt Wbt

Puan,

Untuk makluman pihak puan, merujuk kepada Seksyen 84 Enakmen Undang-Undang Keluarga ISlam (Negeri Melaka) 2002, seorang ibu hilang hak jagaan ke atas anaknya jika
a) perempuan itu telah berkahwin dengan seorang yang tiada pertalian dengan anak tersebut tetapi hak jagaan dapat kembali sekiranya perkahwinan tersebut dibubarkan;

b) perempuan itu berkelakuan buruk secara keterlaluan dan terbuka;

c) perempuan itu menukar tempat bermastautin dengan tujuan untuk mencegah bapa kanak-kanak itu daripada berjumpa dengan bapanya melainkan anak tersebut  dibawa ke tempat lahir ibu;

d) perempuan itu murtad; dan

e) perempuan tersebut mencuaikan atau menganiaya kanak-kanak itu. 


Namun keputusan hak penjagaan adalah bergantung kepada budi bicara hakim kerana faktor kebajikan anak tersebut adalah diutamakan. 


Jika terdapat sebarang soalan lanjut, sila hubungi pihak Mahkamah.

Sekian terima kasih.