<div align="justify">13 Februari 2014 - Mahkamah Syariah Negeri Melaka (MSNM) telah menghantar empat orang wakil yang terdiri daripada pegawai MSNM iaitu Tuan Abu Suffian Bin Abu Yaziz (Ketua Pendaftar), Tuan Mohd Rifaudin Bin Abd Wahab (Pegawai Sulh), Puan Norazita Binti Mohd Ali (Pegawai Sulh) dan Cik Izzah Hanani Binti Suhaimi (Pegawai Sulh) untuk menghadiri jemputan ke Program Road To AISA 2014. Sebahagian peserta yang menghadiri jemputan program ini merupakan Ahli Jawatankuasa Pelaksana Kumpulan Inovasi dan Kreatif (KIK) MSNM. Program tersebut bermula pada jam 2.15 petang dan bertempat di Dewan Al-Hamra, Aras 3, Menara Aqabah Majlis Perbandaran Pasir Gudang Johor Darul Takzim. Anugerah Inovasi Sektor Awam (AISA) ini merupakan peringkat kedua tertinggi dalam perkhidmatan awam selepas Anugerah Inovasi Perdana Menteri (AIPM).<br /><br />Program dimulakan dengan ucapan aluan oleh MAMPU, kemudian diteruskan dengan taklimat Anugerah Inovasi Pengurusan Kewangan(AIPK)oleh Kementerian Kewangan,Taklimat Anugerah Inovasi Pentadbiran Daerah dan Tanah (AIPDT) oleh Unit Penyelarasan Pelaksanaan,JPM, Taklimat Anugerah Inovasi Pihak Berkuasa Tempatan (AIPDT) oleh Kementerian Kesejahteraan Bandar, Perumahan dan Kerajaan Tempatan (KPKT), Taklimat Anugerah Inovasi ICT (AIICT) oleh MAMPU dan taklimat oleh Pejabat Daerah dan Tanah Alor Gajah Melaka yang merupakan pemenang Anugerah Inovasi Pejabat Daerah dan Tanah 2012. Aturcara terakhir program tersebut ialah sesi soal jawab dan jamuan ringan. Program AISA berakhir pada jam 5.00 petang.<br /><br />Semoga program AISA ini dapat memberi suntikan inspirasi kepada agensi sektor awam khususnya warga MSNM untuk menampilkan lebih banyak penyelesaian kreatif ke arah pengukuhan pengurusan kerajaan yang efektif dan lestari.<br /></div>