Assalamualaikum...

Di sini,saya ingin meminta pandangan dari pihak tuan/puan mengenai masalah saya.

Saya telah berkahwin pada tahun 2007 atas pilihan keluarga.saya menerima pilihan ibu bapa atas dasar tidak mahu berbalah dengan mereka kerana saya kasihan ibu dan ayah saya telah banyak memikirkan masalah kakak dan abang saya.
Saya cuba untuk menyintai suami.di awal perkahwinan. Saya jarang melakukan hubungan intim kerana saya belum sayang padanya. Setelah setahun lebih, saya dikurniakan seorang anak. Perasaan pada suami masih sama. Saya rasa, saya berkahwin dengannya bukan kerana Allah dan saya tak pernah ikhlas. Saya kahwin hanya kerana ikut kata ibu dan bapa tetapi saya tetap melayannya dengan baik.
Cuma sekarang saya rasa saya dah tak boleh untuk tipu diri sendiri. Saya rasa berdosa sangat.saya tak ikhlas berkawin dengan suami.Saya rasa,tak perlu saya bazirkan masa hidup bersama dengan orang yang saya tak cinta. Saya telah pun berterus terang dengan suami,tetapi dia sangat sayangkan saya. Dia tak mahu kami berpisah walaupun dia sudah tahu yang saya tak cinta/sayang padanya. Saya minta dia cari perempuan lain. Saya sanggup meminang perempuan tersebut asalkan dia melepaskan saya.

Saya buntu, suami tak mahu melepaskan saya tetapi saya benar-benar tak boleh bersamanya lagi. Saya takut, saya lama kelamaan akan curang padanya.

Saya mohon jasa tuan/puan memberi pandangan/nasihat untuk masalah saya ini. Saya takut hukuman Allah.

Sekian,terima kasih.