 23 Februari 2009, Mahkamah Syariah Negeri Melaka telah menerima seorang Pegawai Syariah yang baru dari Jabatan Kehakiman Syariah Malaysia (JKSM). Seluruh warga Mahkamah Syariah Negeri Melaka mengucapkan Selamat Datang kepada Cik Zamniazura binti Mohd Sarin, semoga dapat menjalankan tugas dengan penuh dedikasi di jabatan baru. Beliau telah diberi amanat untuk menyandang jawatan Pegawai Sulh dan akan bertugas di Mahkamah Rendah Syariah Daerah Alor Gajah pada awal April 2009. Pihak Mahkamah Syariah Negeri Melaka telah memberi pendedahan tentang penggunaan sistem SPKMS (E-Syariah) kepada semua delegasi Sudan yang hadir melawat jabatan ini dan antara komen mereka setelah melihat sendiri Sistem Pengurusan Kes Mahkamah Syariah ialah sistem ini perlu ditontoni oleh sistem di negara mereka sebagai wacana pengurusan kes-kes Mahkamah Syariah dan Sivil. Tuan Shukeri Najib bin Ab Rahim selaku Pegawai Penyelidik di sini telah berperanan sebagai penterjemah bahasa Melayu / bahasa Inggeris kepada bahasa Arab di antara kedua-dua pihak dalam sesi lawatan ini. Pertemuan ini walaupun singkat namun amat bermakna buat warga Mahkamah Syariah Negeri Melaka. Semoga di lain masa dapat bertemu lagi. InsyaAllah. 