Waalaikumussalam.....
Saya percaya puan dan suami telah mendapat bimbingan kaunseling daripada Pejabat Agama. Setiap masalah rumahtangga boleh diatasi sekiranya kedua-dua pihak bersedia berkomunikasi dengan terbuka. Kedua-dua pihak perlu berusaha menyelamatkan rumahtangga, perkara ini tidak akan berlaku sekiranya hanya sebelah pihak sahaja yang berusaha tetapi satu pihak lagi tidak.
Menjawab persoalan diberikan:
1. Puan masih lagi berstatus suami isteri. Lafaz yang puan nyatakan
diatas merupakan pemberitahuan suami kepada puan yang beliau bersedia menceraikan puan sekiranya puan ada lelaki lain. Walaubagaimanapun bagi mendapatkan kepastian sama ada lafaz suami puan dihadapan puan atau ibu puan, adakah ianya lafaz talaq atau tidak, puan bolehlah memohon kepada Mahkamah Syariah bagi membuat pengesahan.
2. Kes boleh didaftarkan dimana puan atau suami bermastautin. Saya cadangkan puan membuat tuntutan fasakh di Mahkamah Syariah Johor.
4.Setelah perceraian, Harta yang diperolehi semasa dalam perkahwinan sama ada harta isteri atau suami boleh dituntut sebagai harta sepencarian. Mahkamah akan tentukan kadar bahagian masing-masing berdasarkan sumbangan masing-masing dalam memperolehi harta tersebut.