Waalaikumsalam warahmatullahi wabarakatuh...

Dalam membuat pengesahan pernikahan di Luar Negara, pihak-pihak hendaklah membuktikan bahawa pernikahan yang dijalankan adalah sah mengikut hukum syarak. Oleh itu, pihak-pihak hendaklah mengemukakan keterangan-keterangan sama ada melalui saksi-saksi ataupun dokumen-dokumen berkaitan. Surat Pengesahan Pernikahan oleh Kedutaan Malaysia di Luar Negara adalah perlu bagi menyokong dokumen pernikahan ( Sijil keterangan Nikah dan surat pengesahan nikah) yang dikemukakan di Mahkamah. Sekiranya puan tidak mempunyai surat pengesahan pernikahan oleh kedutaan Malaysia, puan hendaklah membuktikan pernikahan tersebut berlaku di negara tersebut melalui lain-lain dokumen seperti passport perjalanan, gambar-gambar majlis pernikahan ataupun lain-lain dokumen yang berkaitan. Puan juga hendaklah mengemukakan saksi-saksi pernikahan untuk siasatan Mahkamah bagi memastikan upacara yang dijalankan menepati rukun dan syarat sah nikah.