Waalaikumsalam w.b.t.
Untuk pengetahuan puan, isteri pertama tetap dipanggil demi keadilan pihak-pihak kerana isteri pertama berhak menuntut nafkah dirinya, tempat tinggal, harta sepencarian supaya dia
tidak teraniaya di atas perkahwinan dengan isteri yang baru. Perintah mahkamah amat penting demi masa
depan isteri yang pertama, ini adalah sudah termaktub di dalam undang-undang tetapi di atas budi bicara mahkamah
isteri pertama boleh dipanggil ke mahkamah pada sesi yang berlainan untuk mengelakkan kekecohan yang kemungkinan berlaku semasa kes dibicarakan. 
Sekiranya isteri pertama mahu bersama dalam perbicaraan bersama pihak pemohon pertama (suami) dan pihak pemohon kedua (isteri kedua), pihak mahkamah tidak boleh menghalang kerana isteri pertama berhak bertanya soalan kepada
pemohon 1 dan 2 ketika pihak pemohon 1 dan 2 memberi keterangan di dalam mahkamah.
Di dalam mahkamah memberi keputusan tentang nafkah dan harta sepencarian, persetujuan isteri pertama diambil kira. Andainya persetujuan tidak tercapai maka perbicaraan penuh perlu dijalankan...wallahu\'alam.