Waalaikumusalam,

Puan, 

Saya di sini hanya akan memberikan nasihat dari sudut perundangan. Adapun dari sudut psikologi seperti mengesan kewujudan penderaan mental,menghilangkan rasa gusar anak tersebut dan sebagainya, adalah dinasihatkan agar puan utarakan pada pihak yang berkelayakan seperti pakar kaunseling kanak-kanak.

Dari sudut perundangan, sekiranya anak-anak akan mendapat mudarat jika tinggal dengan salah seorang penjaga yang berhak (sama ada ibu atau bapa), maka ayah/ibu hendaklah mengemukakan tuntutan hak penjagaan anak di Mahkamah. Sekiranya telah ada perintah tentang hak penjagaan tersebut, maka pihak-pihak boleh mengemukakan tututan mengubah perintah hak jagaan anak. Semasa di dalam perbicaraan, ibu/ayah boleh mengemukakan alas an-alasan mengapa anak tersebut tidak patut tinggal dengan pihak yang satu lagi.Selain itu, pihak-pihak juga boleh memohon kepada Mahkamah untuk Mahkamah putuskan apa-apa perkara yang boleh menjamin keselamatan anak-anak tersebut.

Sekian