Waalaikumsalam wbt.
Saya percaya keputusan Puan untuk bercerai telah ditimbangkankan sebaik-baiknya dan telah mendapat persetujuan suami. Puan/Suami boleh hadir ke Mahkamah Rendah Syariah yang berhampiran bagi urusan pendaftaran perceraian. Puan boleh muat turun borang serta melengkapkan dokumen yang diperlukan sepertimana dipaparkan dalam laman web ini dibawah tajuk form/borang. Pihak kami telah menyediakan checklist yang perlu Puan lengkapkan. Berdasarkan maklumat Puan berikan, suami Puan bersetuju untuk bercerai. Oleh itu adalah baik permohonan cerai biasa difailkan dengan hanya menyatakan alasan permohonan perceraian adalah tidak sefahaman dan hilang kasih sayang. Mahkamah akan menetapkan pendengaran kes, dan suami Puan bolehlah melafazkan talaq dihadapan hakim pada tarikh tersebut. Adalah dinasihatkan alasan yang Puan nyatakan diatas seeloknya tidak dibangkitkan kerana ia mendedahkan keaiban dalam mahkamah terbuka. 
Walaubagaimanapun sekiranya Puan ingin menuntut perceraian secara fasakh, alasan yang Puan nyatakan adalah sesuai dikemukakan. Dan kesan perceraian secara fasakh adalah berbeza dengan perceraian biasa. Mahkamah boleh menfasakhkan perkahwinan sekiranya alasan dikemukakan dapat dibuktikan dan suami tiada hak talaq dalam kes ini.