Assalamualaikum wbt..

Sy seorang isteri kepada anggota tentera. Sy sudah berkahwin selama setahun lebih dan mempunyai seorang anak berusia 6 bulan. Sy ingin membuat permohonan cerai kerana sudah tiada persefahaman dlm rumah tangga, dan tidak tahan dgn sikap panas baran suami, juga sikap mementingkan dirinya sendiri, serta tidak menunaikan tanggungjawab kepada Allah, dan juga kerap mengabaikan sy dan anak sehingga pulang lewat malam ke rumah akibat gemar melepak di luar. Suami juga bersikap kasar dan seringkali melontarkan kata-kata kesat kepada sy mengakibatkan sy berasa tertekan dan tawar hati kepadanya. Untuk makluman, sy sudah pernah menghadiri sesi kaunseling di pejabat agama islam pahang iaitu di kampung halaman sy tetapi suami enggan hadir dan sy juga pernah membuat permohonan cerai di kampung sebelum ini, namun sy menarik balik permohonan tersebut kerana percaya suami akan berubah. Tetapi sikap suami tetap tidak berubah dan semakin berkelakuan buruk. Soalan sy, perlukah sy membuat permohonan cerai di kem tempat kerja suami terlebih dahulu atau terus pergi ke mahkamah rendah syariah melaka untuk mengisi borang permohonan cerai? Kerana sy khuatir prosuder perceraian bagi seorang anggota unit beruniform adalah berbeza daripada orang awam. Soalan sy yg ke dua, perlukah sy keluar dari rumah kelamin kami, setelah sy membuat permohonan cerai di mahkamah walaupon talak belum dilafazkan? Kerana sy bimbang suami akan mengapa-apakan sy sekiranya dia mengetahui bahawa sy telah menuntut cerai drpdnya. Terima kasih terlebih dahulu kerana sudi membantu sy.