 Pada 22.9.2011, Mahkamah Syariah Melaka (MSNM) dengan kerjasama Kelab Sukan dan Kebajikan Mahkamah Syariah telah mengadakan Majlis Sambutan Aidilfitri bertempat di Mahkamah Rendah Syariah Peringgit. Hampir ke semua pegawai dan kakitangan MSNM bersama keluarga masing-masing hadir bagi menjayakan program tersebut. Program tersebut turut diserikan dengan kehadiran YB Datuk Meor Hashimi Bin Abdul Hamid, Penasihat Undang-Undang Negeri Melaka, pegawai dan kakitangan daripada setiap unit Jabatan Agama Islam Melaka , Jabatan Bantuan Guaman dan ramai lagi yang turut serta menjayakan program ini. Program bermula pada jam 8.00 malam itu turut meriah dengan gerai-gerai yang masing-masing dibuka oleh 5 unit/bahagian iaitu Unit Perundangan, BSK, dan Sulh, Unit Pentadbiran Rekod dan ICT, Mahkamah Rendah Syariah Peringgit, Mahkamah Rendah Syariah Alor Gajah dan Mahkamah Rendah Syariah Jasin. Program juga diserikan dengan penyampaian hadiah kepada pemenang-pemenang Anugerah Gerai Tercantik, Anugerah Makanan Paling Best dan Anugerah Gerai Paling Sporting. Anugerah ini diwujudkan bagi mewujudkan semangat kekitaan dan kerja berkumpulan bagi setiap unit.... 