<p align="justify">18 Ogos 2014 - Dalam usaha ke arah pensijilan semula 5S Mahkamah Syariah Negeri Melaka (MSNM), Jawatankuasa Audit Dalam MSNM telah mengadakan audit dalaman 5S kali pertama selama dua hari bermula dari 14 hingga 15 Julai 2014 manakala audit kali kedua akan diadakan pada 18 hingga 19 Ogos 2013.</p><p align="justify">Sebanyak enam zon MSNM termasuk zon dari daerah Jasin dan Alor Gajah terlibat dalam pengauditan tersebut iaitu Zon Abu Ya&rsquo;ala, Zon Al-Dimyati, Zon Al-Syarbiniy, Zon Ibnu Hajar Al-Asqolani, Zon Abu Yusuf (Daerah Jasin) dan Zon Al-Mawardi (Daerah Alor Gajah). Pelaksanaan audit yang dijalankan ini merangkumi pemeriksaan ruang kerja, tandas, kaunter dan lain-lain. Pengauditan berjalan dengan lancar kerana semua kakitangan telah memberi kerjasama sepenuhnya.</p><p align="justify">Audit dalaman tersebut merupakan salah satu aktiviti yang perlu dilaksanakan sebagai persiapan ke arah persijilan semula Amalan Persekitaran Berkualiti 5S oleh pihak Malaysia Productivity Corporation (MPC) di mana Audit Pemantauan akan dilaksanakan oleh pihak tersebut pada 28 Ogos 2014.</p><p><em>Berita oleh : Cik Izzah Hanani Binti Suhaimi</em><br /><em>Disunting oleh : Pn. Rohani Binti Kamar</em>  </p>