Saya seorang saudara baru dan telah berkahwin selama setahun 4 bulan dan mempunyai cahaya mata. Saya ingin menuntut cerai dari suami kerana saya tiada sefahaman untuk bersama dan dia telah abaikan nafkah zahir terhadap saya dan anak selama kami bersama kerana selama kami berkahwin segala perbelanjaan saya yang tanggung. Alasan dia gaji kecil.untuk pengetahuan tuan kami telah pergi ke sesi kaunseling namun bagi saya tiada jalan penyelesaian. Saya tetap ingin menuntut cerai tapi suami tidak mahu melepaskan saya. Masalah saya sekarang suami saya anggota tentera dan pihak kem melengah-lengah urusan penceraian saya. Bila saya bertanyakan hal ini mereka suruh bersabar. Sampai bila saya harus bersabar?sedangkan saya tidak boleh berurusan dengan Jabatan Agama Islam Negeri Melaka(JAIM) kerana kes saya di bawah kendalian pihak kem. Harap ustaz atau ustazah bantu saya.Sekian terima kasih.