Assalamualaikum w.b.t.,
Saya ingin bertanya berkaitan dengan dokumen yang diperlukan sekiranya saya mohon surat faraid dari Mahkamah Tinggi Syariah. Arwah ayah saya pernah berkahwin sebelum ini dengan isteri pertama dan mempunyai 5 orang anak. Mereka bercerai dan masing-masing berkahwin lain (ayah saya berkahwin dengan ibu saya). Oleh itu, saya ingin bertanya sekiranya dokumen surat cerai dengan isteri pertama tiada, adakah dibolehkan untuk mengemukakan surat nikah bekas isteri pertama dengan suami sekarang? Atau adakah dibolehkan untuk mengemukakan hanya dokumen waris yang berhak sahaja iaitu anak-anak ayah saya dan ibu saya sahaja? Ini kerana kami kebanyakannya sibuk dan saya mengambil cuti yang terhad untuk uruskan permohonan ini. Cuma menjadi masalah ialah surat cerai yang dimaksudkan tidak dapat diperoleh.

Sekian, terima kasih.