Waalaikumusalam puan,

1) Untuk memudahkan seluruh proses pendaftaran, puan atau suami puan hendaklah memfailkan pengesahan nikah di Mahkamah Syariah yang berhampiran. Semasa proses pemfailan dibuat, puan boleh mendapatkan maklumat dari kaunter pendaftaran tentang apa-apa dokumen penting yang perlu disertakan bagi tujuan kes ini.

2) Sekiranya pernikahan puan telah disahkan oleh Mahkamah, maka puan boleh mendaftarkan pernikahan puan di Pejabat Agama Islam dan seterusnya melakukan pendaftaran semula anak puan di pejabat pendaftaran untuk dinasabkan kepada suami puan.

3) Mana-mana pihak yang berkepentingan terhadap pernikahan tersebut termasuk puan sendiri boleh memfailkan dan menguruskan kes pengesahan nikah di Mahkamah Syariah.

Sekian.