Waalaikumsalam...
Saya setuju tindakan kerajaan mewartakan undang-undang keluarga Islam bagi suami yang ingin berpoligami adalah atas dasar maqasid shariyyah.Isteri sedia ada akan dipanggil sebagai defendan dalam kes ini untuk mahkamah ini mengambil keterangan sama ada setuju atau tidak dengan perkahwinan poligami yang dicadangkan. Perlu diingatkan keizinan/persetujuan isteri bukan penentu kepada Mahkamah dalam memberi keputusan. Mahkamah akan mempertimbangkan semua faktor/perkara yang telah ditetapkan dalam Enakmen. Pernah ada kes isteri pertama setuju pernikahan poligami suaminya, tetapi Mahkamah menolak kerana ketidakmampuan suami menampung belanja dan memberi keadilan kepada isteri dan bakal isterinya.
Menjawab persoalan diatas, tiada apa-apa hukum dalam islam sekiranya baru menyatakan keinginan berpoligami tanpa pengetahuan isteri (ini adalah perkara hati belum dilaksanakan lagi). walaubagaimanapun, adalah wajib kepada sesiapa yang ingin berpoligami memohon kebenaran daripada Mahkamah  dan mengikuti prosedur dikanunkan.