Isteri saya telah bermusahaqah dengan rakan pejabat perempuannya yang juga saya kenali. Beliau mengakuinya setelah saya berjaya merakam suara mereka di bilik tidurnya dan berjanji untuk bertaubat. Saya percaya dan menasihatinya supaya tidak lagi tidur bersama dan masih membenarkannya berhubungan sebagai manusia yang normal. Dia akur dan berjanji akan mentaati saya sebagai suami. Dalam tempoh tiga bulan terakhir ini saya memantau tingkah lakunya dan mendapati banyak perkara yang mencurigakan. Oleh itu saya mengambil keputusan supaya dia memutuskan terus sebarang bentuk hubungan dengan rakannya tersebut. Dia membantah dan terus terang menyatakan yang dia sudah tidak lagi mempunyai perasaan cinta terhadap saya sebagai suaminya.Dia juga mengakui yang dia sangat mencintai rakan perempuannya tersebut. Dia juga telah berulang kali memohon cerai dari saya. Selama ini katanya dia hanya berpura-pura mencintai saya atas rasa terpaksa kerana takut dan malu sekiranya saya melaporkan skandalnya kepada Jabatan Agama. Soalan:
1) Bolehkah saya membuat aduan kepada Jabatan Ugama atas kesalahan yang telah dilakukan memandangkan tempoh kejadian telah agak lama berlaku iaitu melebihi 3 bulan.? Adakah sebarang had masa untuk melaporkan kejadian jenayah syariah yang telah berlaku?
2) Sekiranya saya ingin menceraikannya, bolehkan saya memintanya membuat perakuan bersumpah yang dia mengakui bahawa dia adalah seorang isteri yang Nusyuz dan menafikan segala haknya sebagai isteri yang setia?.
3) Bolehkan saya gunakan surat sumpah tersebut sebagai alasan/hujjah untuk menolak sebarang tuntutan darinya(jika ada)pada masa hadapan.?
