Waalaikumusalam..

Permasalahan yang anda kemukakan adalah lebih baik diajukan ke Unit Kaunseling Jabatan Agama Islam untuk mendapat pandangan dan bimbingan kerana Jabatan tersebut mempunyai kepakaran dalam permasalahan rumahtangga. Sudut ini, akan menjawab berkaitan tuntutan cerai yang boleh dibuat terus ke Mahkamah Rendah Syariah di mana anda tinggal/bermastautin. Borang perceraian boleh di muat turun dari laman web ini. Setelah borang diisi dan dokumen-dokumen yang diperlukan disediakan, sila hadir ke kaunter Mahkamah berkenaan untuk didaftarkan dan penetapan tarikh sebutan kes anda didengar di Mahkamah. Anda boleh menuntut perceraian secara biasa atau perceraian taliq atau secara fasakh atau khulu' dengan tertakluk kepada syarat-syarat tertentu. Sekira lafaz taliq (sila rujuk Surat Nikah anda) dilanggar oleh suami, maka anda boleh menuntut cerai taliq. Sekiranya anda sanggup membayar kepada suami (kadar ditentukan oleh suami/persetujuan bersama), anda boleh menuntut cerai khulu'. Anda juga boleh menuntut cerai fasakh sekiranya suami melakukan perkara-perkara yang membolehkan pernikahan difasakhkan (rujuk FAQ berkaitan perkara-perkara membolehkan fasakh). Sekiranya, tidak menepati taliq, khulu', dan fasakh, anda boleh memohon perceraian biasa dan ia bergantung ke atas persetujuan suami untuk menceraikan atau keputusan Hakim yang dilantik.