
<p align="justify">Program lawatan tersebut dimulakan dengan ucapan alu-aluan dan penerangan ringkas mengenai Mahkamah Syariah Negeri Melaka oleh Ketua Pendaftar MSNM, Tuan Abu Suffian Bin Abu Yaziz selaku pengerusi majlis. Seterusnya, peserta lawatan di bawa melawat sekitar MSNM. Pada sebelah petang, telah diadakan perlawanan persahabatan boling antara peserta lawatan dari JKSM dan beberapa orang wakil daripada MSNM. Manakala program sebelah malam pula, peserta lawatan dibawa menaiki '<em>river cruise'</em>  . Sebelum program berakhir, peserta lawatan sempat dijamukan dengan hidangan makan malam iaitu asam pedas dan lain-lain makanan terkenal di Melaka. Peserta lawatan kelihatan berpuas hati hasil daripada program lawatan yang dibuat. Warga mahkamah sentiasa terbuka dan mengalu-alukan sekiranya ada lawatan daripada agensi/jabatan luar.</p>
<p align="justify">Pada tarikh yang sama juga, Mahkamah Syariah Negeri Melaka telah menerima kunjungan tiga orang panel penilai untuk Pertandingan Kibar Jalur Gemilang Peringkat Negeri Melaka sempena Bulan Kemerdekaan. Antara perkara yang dinilai ialah jumlah bendera yang dipasang, hiasan, kreativiti dan program-program berkaitan kemerdekaan yang telah dianjurkan. Keputusan rasmi pemenang akan diumumkan pada Perhimpunan Bulanan (hujung bulan Oktober) bertempat di Pejabat Setiausaha Kerajaan Negeri (SUK).</p>