Assalamualaikum..
Saya ada satu persoalan untuk ditanya iaitu adakah jatuh talak taklik ke atas isteri saya jika saya berbuat begini. Saya sudah berkahwin selama 23 tahun. Masa awal perkahwinan saya ada memberi kata jika isteri saya ada dihubungi oleh teman lelakinya yang terdahulu dan jika tidak beritahu kepada saya maka jatuhlah talak itu. Selepas 22 tahun kawan lelaki tersebut telah menghubungi isteri saya tapi dia tidak memberitahu saya. Dia cuma memberitahu saya hanya selepas saya bertanya kepada dia. Dia takut memberitahu saya kerana takut saya marah kepada dia kerana kawan dia itu ada memberi hadiah kepada dia. Dia takut saya tidak akan menerima hadiah itu. Saya berasa ragu dan tidak pasti bagaimana cara isteri saya perlu beritahu kepada saya adakah secara sukarela atau setelah ditanya. Mohon penjelasan berhubung perkara ini.