 24-27 November 2021 | 19-22 Rabiulakhir 1443H - Kumpulan Aura Kesidang Mahkamah Syariah Negeri Melaka (MSNM) telah menyertai 46th International Convention on Quality Control Circles (ICQCC) 2021 Hyderabad India anjuran Perbadanan Produktiviti Malaysia (MPC) yang bermula pada 24 hingga 27 November 2021. Pertandingan kali ini telah diadakan secara atas talian dan kumpulan Aura Kesidang telah membuat persembahan pada 25 November 2021 (Hari Pertama). Penyertaan daripada Malaysia pada kali ini adalah melibatkan 81 kumpulan daripada 50 organisasi. Kumpulan Aura Kesidang ini dianggotai oleh Puan Aisah Saleh, Puan Norazita Mohd Ali, Cik Siti Aishah binti Kamarudin, Tuan Mohd Muzzammil Aziz dan Tuan Ahmad Hamidi Semaon, manakala fasilitator adalah Tuan Mohamad Zulkhairi Aziz, Ketua Pendaftar Mahkamah Syariah Negeri Melaka. Projek yang dibawa pada kali ini adalah EZ Court. Kumpulan Aura Kesidang telah dianugerahkan dengan PAR EXCELLENCE AWARD. Tahniah dan sekalung penghargaan kepada kepada YAA Datuk Mohd Nadzri bin Hj Abdul Rahman, Ketua Hakim Syarie, pengurusan tertinggi serta warga kerja MSNM yang telah banyak membantu kumpulan sepanjang projek ini berjalan dan sentiasa menyokong padu sehingga kumpulan mencapai kejayaan ini. Disediakan oleh Sekretariat Inovasi MSNM 